text: Ponyer løs ved Henne Strand
  03 juli 2015 kl. 04.20
  En flok ponyer er sluppet løs af deres indhegning. De blev først set tidlig fredag morgen på Porsmosevej ved Henne Strand.
  Siden er de løbet ind i et fredet naturområde.
  Politiet leder efter ejeren, så de kan bringes tilbage i folden.Ponyerne er af forskellige farver, og løber løse rundt omkring Henne Strand.
  Hvis du kender noget til dem, så kontakt politiet på 114.
  